Държавен вестник, бр. 8, 2023 г., стр. 21

БРОЙ  8	
Д Ъ Р Ж А В Е Н  В Е С Т Н И К 	
СТР.  21  
(2) В случаите по чл. 2, ал. 3, т. 2 лицата 
удостоверяват с декларация следните обсто­
ятелства:
1. предназначението на продуктите е само 
за употреба в Украйна, и 
2. с продажбата, доставката, трансфера или 
износа не се цели заобикаляне на забраните 
по чл. 2, ал. 2. 
(3) В случаите по чл. 2, ал. 3, т. 3 лицата 
удостоверяват с декларация следните обсто­
ятелства:
1. с продажбата, доставката, трансфера или 
износа не се цели заобикаляне на забраните 
по ал. 2, и
2. продуктите не могат да бъдат съхра­
нявани на територията на страната поради 
рискове за околната среда и за безопасността.
(4) Декларациите по ал. 1 – 3 съпровождат 
стоките, като екземпляр от тях се предоставя 
на контролните органи.
(5) Декларациите по ал. 1 – 3 се издават по 
образец, утвърден от министъра на финансите.
Чл. 4. Лицата по чл. 3 отразяват в отчет­
ността си издадените декларации, съхраняват 
екземпляр от нея и осигуряват проследимост 
на декларираните обстоятелства, за което пре­
доставят документи на контролните органи.
Чл. 5. При квотите за обем на износа, посо­
чени в приложение XXXII от Регламент (ЕС) 
№ 833/2014, се прилага принципът „първият 
дошъл е първи обслужен“ до изчерпване на 
количествата.
Г л а в а  т р е т а
КОНТРОЛНИ ОРГАНИ
Чл. 6. Контролът по прилагане на забра­
ните и дерогациите по член 3м, параграфи 5 
и 7 от Регламент (ЕС) № 833/2014 се осъщест­
вява от Агенция „Митници“ и Националната 
агенция за приходите.
Чл. 7. (1) Агенция „Митници“ осъщест­
вява контрол при прилагане на забраните и 
дерогациите по член 3м, параграфи 5 и 7 от 
Регламент (ЕС) № 833/2014 към трети държави.
(2) Националната агенция за приходите 
осъществява контрол при прилагане на забра­
ните и дерогациите по член 3м, параграфи 5 
и 7 от Регламент (ЕС) № 833/2014 към други 
държави членки.
Г л а в а  ч е т в ъ р т а
АДМИНИСТРАТИВНОНАКАЗАТЕЛНИ
РАЗПОРЕДБИ
Чл. 8. (1) Лице, което наруши забраните 
по чл. 2, ал. 1 и 2, се наказва с имуществена 
санкция в размер от 20 000 до 50 000 лв. 
(2) При повторно нарушение по ал. 1 иму­
ществената санкция е в размер от 50 000 до 
100 000 лв.
Чл. 9. (1) Лице, което наруши разпоредбите 
на чл. 3, се наказва с имуществена санкция 
в размер от 5000 до 10 000 лв. 
(2) При повторно нарушение по ал. 1 иму­
ществената санкция е в размер от 10 000 до 
20 000 лв.
Чл. 10. Лице, което декларира непълни, 
неточни или неверни данни, се наказва с 
имуществена санкция в размер от 5000 до 
10 000 лв., освен ако деянието не съставлява 
престъпление.
Чл. 11. (1) Актовете за установяване на 
административни нарушения се съставят 
от митническите органи или от органите 
по приходите на Националната агенция за 
приходите, а наказателните постановления се 
издават от директора на Агенция „Митници“ 
или изпълнителния директор на Националната 
агенция за приходите, или оправомощени от 
тях длъжностни лица.
(2) Установяването на нарушенията, из­
даването, обжалването и изпълнението на 
наказателните постановления се извършват 
по реда на Закона за административните на­
рушения и наказания.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 1. В Закона за концесиите (обн., ДВ, бр. 96 
от 2017 г.; изм., ДВ, бр. 103 от 2017 г., бр. 7 и 
15 от 2018 г., бр. 25, 60 и 79 от 2019 г. и бр. 17 
от 2021 г.) се правят следните допълнения:
1. В чл. 24 се създава ал. 3:
„(3) Не се възлагат концесии за осъщест­
вяване на дейности в стратегически обекти 
от значение за националната сигурност, за­
сягащи нефт и продукти от нефтен произход, 
произведени от суров нефт, на лица, попада­
щи в обхвата на член 5к от Регламент (ЕС) 
№ 833/2014 относно ограничителни мерки с 
оглед на действията на Русия, дестабилизиращи 
положението в Украйна (OB, L 229/1 от 31 юли 
2014 г.) с неговите последващи изменения.“
2. В чл. 146, ал. 1 се създава т. 6:
„6. при възлагане на концесия в случаите 
по чл. 24, ал. 3.“
§ 2. (1) Възложените концесии по Закона 
за концесиите до влизането в сила на този 
закон за осъществяване на дейности в стра­
тегически обекти от значение за национал­
ната сигурност, засягащи нефт и продукти от 
нефтен произход, произведени от суров нефт, 
с произход Русия или изнесени от Русия, на 
лица, попадащи в обхвата на член 5к от Ре­
гламент (ЕС) № 833/2014 относно ограничи­
телни мерки с оглед на действията на Русия, 
дестабилизиращи положението в Украйна 
(OB, L 229/1 от 31 юли 2014 г.) с неговите 
последващи изменения, се прекратяват в 
едномесечен срок от получаването на поло­
жително решение на Европейската комисия
по § 3. Дейностите, възложени с концесионния 
договор, се запазват и се осъществяват от 
държавата, като за достъпа се събират такси, 
определени с акт на Министерския съвет, и 
се гарантира достъпът до стратегическите 
обекти с оглед обезпечаване на дейността на 
лицата, опериращи в тях.